Nun siendo mui amigu de los ciberalderiques y la ciberrevolución, voi echar un ratín comentando lartículu de  Delfo y les sos ablucantes reacciones.  Dicir questi artículu apaez con La Xuntanza como telón de fondu, pero lo analizao a fondu nun ye si la sopa siegles desa xuntanza debe amarrar a toles corrientes ideolóxiques. De lo que fala lartículu ye de les formes de trabayu.  Cítase en malpenes tres párrafos el tema dereches-izquierdes y los del Frenti Nacional Astur venga a llevase les manes a la tiesta con descalificaciones y demás patrioterismos del too val con tal de llegar a la Xunta Xeneral.  Pero eso ye una pequeña parte del artículu. Infantilismu políticu (tamién na mio humilde opinión ventiañera) ye quedase solo con esa parte del testu y nun valorar nada de lo demás planteao, que ye la clave desti artículu.  Como yo soi de la opinión de Delfo de quel trabayu a comuña tien que facese ente la izquierda - y pa min non solo la izquierda nacionaliega, sinon de toles persones que tengan una visión duna Asturies con identidá propia, considerándola comol nuesu marcu dacción palgamar una  Asturies y mundu meyor (daquién pue llamame traidor si quier, nun me molesta porque tengo la conciencia llimpia)- nun voi falar más desti tema de les dereches-izquierdes y voi valorar la cuestión de fondu del artículu.  ¿Cuántes notes de prensa con postures y valoraciones series y non simple comunicaditis se manden a tolos medios de comunicación dAsturies?  ¿Cuántes ruedes de prensa públiques y llamatives y orixinales nes formes se fixeron pa garrar daqué datención mediático?  ¿Cuánta  xente del nacionalismu ta escribiendo davezu na prensa escrita al traviés de artículos dopinión sobre temes dactualidá destremau calter?  ¿Ye tan difícil editar unes fueyes de prensa gratuita con unos contenidos afayadizos (actualidá, reportaxes, encuestes a los ciudadanos, opinión, cultura, entretenimientu) y distribuyilo masivamente ente los habitantes del conceyu?  ¿Cuántes vegaes convocáronse asamblees abiertes a nivel de cai onde escuchar a los ciudadanos sobre los sos esmolecimientos,  poniendo asina en práutica la democracia participativo?  ¿Ye tan difícil dinamizar los llocales de les propies organizaciones entamando charres, xintes populares, proyecciones, conciertos…?  ¿En cuántos conseyos de mocedá hai xente del nacionalismu? ¿Y nasociaciones de vecinos? ¿Y en órganos de gobiernu y decisión estudiantiles?  ¿Cuántes vegaes se buzonea a los vecinos colos nuesos planteamientos políticos?  ¿Cuántes vegaes sadaptó la llínia de reivindicación a un discursu venceyao a la  realidá asturiana?  Y les entrugues pueden siguir y siguir.  Esi yel tema que Delfo, na so humilde opinión; yo, na mio humilde opinión, y de xuru que muncha xente militante quanguaño ta descontento y desvinculao, nes sos humildes opiniones; plantegamos.  Les xuntances y demás pues tamién, porque ta claro que con osties ente nós se trabaya peor; pero primero hai que trabayar nesti tipu de coses plantegaes.  Asina quiciabes saldremos del cibernacionalismu y los ciberalderiques y la xente  nos chigres, nel parque, nos medios, pue falar sobre nós y tenenos como una opción política seria y viable. Amás de saber que nAsturies hai nacionalismu porque, pongo la mano nel fueu, apuesto quhai un eleváu tantu por ciertu de la población que nun sabe lo que ye ni la UNA ni Andecha. Asina quiciabes sí tendremos más conceyales y podremos llegar a la Xunta Xeneral y merecer la dignidá que merecemos; dignidá representada en clave asturiana y defendiendo un modelu social más xusto y igualitariu.  Salú  Xicu Ariza Es-militante de Darréu Es-militante de Xorrecer Activista del Centru Social Sestaferia y del desagospiáu CSOA La ReFLEXón Coordinador de Fnast.net y presidente del Ensame Cultural Sonastur Es-componente dÁsperos y componente de Falanoncaduca. Ventiañeru emigráu a Bizkaia esmolecíu pola situación del país y del mundu